wickkiey/tamil-wikipedia-chunked huggingface dataset:
# தசுனிம் மிர்

## தொழில் வாழ்க்கை

- 2022 ஆம் ஆண்டில் பெண்கள் ஒற்றையர் பிரிவில் (19 வயதுக்குட்பட்டோர்) உலக தரவரிசையில் முதலிடம்.
- 2021 ஆம் ஆண்டில், பல்கேரிய இளையோர் வாகையாளர் பட்டம் , சர்வதேச ஆல்ப்சு மற்றும் பெல்ஜிய இளையோர் வாகையாளர் பட்டம் .
- 2021 ஆம் ஆண்டில், தாமசு மற்றும் உபெர் கோப்பையில் இந்திய அணியில் இடம்பெற்றார்.
- 2020 ஆம் ஆண்டு முதல், குவகாத்தியில்<nowiki/> உள்ள அசாம் இறகுபந்தாட்ட அகாதமியில் பயிற்சியினைத் தொடங்கினார்.
- 14 வயதில் இந்திய தேசிய இளையோர் வாகையாளர் (U-19) பட்டம் வென்றார்.
- 13 வயதுக்குட்பட்டோர், 15 வயதுக்குட்பட்டோர் மற்றும் 19 வயதுக்குட்பட்டோர் பிரிவில் பெண்கள் ஒற்றையர் பிரிவில் இந்திய தேசிய வாகையாளர் பட்டம் வென்றார்.
- 2018 ஆம் ஆண்டில், ஐதராபாத் மற்றும் நாக்பூரில் நடத்தப்பட்ட அகில இந்திய கீழ் இளையோர் தரவரிசைப் போட்டிகளின் போது முறையே U-15 ஒற்றையர் மற்றும் இரட்டையர் பட்டங்களை வென்றார்.
- 2019 ஆம் ஆண்டு ரஷ்யாவில் நடைபெற்ற உலக இளையோர் இறகுப்பந்தாட்ட வாகையாளர் போட்டியில் பங்கேற்றார்.
- 2019 ஆம் ஆண்டில், இந்தோனேசியாவில் நடைபெற்ற ஆசிய U-17 மற்றும் U-15 இளையோர் வாகையாளர் கோப்பையினை வென்றார்.
- 2020 இல், நேபாளத்தின் காத்மாண்டுவில் நடைபெற்ற ஜனாதிபதி வாகையாளர் கோப்பை நேபாள இளையோர் சர்வதேச தொடரை வென்றது.
# தசுனிம் மிர்

## தனிப்பட்ட விவரம்

இவரது தந்தை குஜராத் காவல்துறையில் பணிபுரியும் இர்பான் மிர் ஆவார்.
# கம்போடியாவின் தேசிய அருங்காட்சியகம்

**கம்போடியாவின் தேசிய அருங்காட்சியகம்** (*National Museum of Cambodia*) என்பது கம்போடியாவின் கலாச்சார வரலாற்றின் மிகப்பெரிய அருங்காட்சியகமும் நாட்டின் முன்னணி வரலாற்று மற்றும் தொல்பொருள் அருங்காட்சியகமுமாகும். இது கம்போடியாவின் தலைநகரான நோம் பென்னில் அமைந்துள்ளது.
# கம்போடியாவின் தேசிய அருங்காட்சியகம்

## கண்ணோட்டம்

இந்த அருங்காட்சியகத்தில் சிற்பம், கெமர் மட்பாண்டங்கள், வெண்கலங்கள், இனவியல் பொருட்கள் உட்பட உலகின் மிகப்பெரிய கெமர் கலை சேகரிப்புகள் உள்ளன. இதன் சேகரிப்பில் 14,000க்கும் மேற்பட்ட பொருட்கள் உள்ளன. வரலாற்றுக்கு முந்தைய காலங்கள் முதல் கெமர் பேரரசுக்கு முன்னும், பின்னும், அதற்குப் பின்னரும், அதன் உயரத்தில் தாய்லாந்தில் இருந்து இன்றைய கம்போடியா முழுவதும், தெற்கு வியட்நாம் வரை பரவியது.  
கம்போடியாவின் தேசிய அருங்காட்சியகம் மத்திய நோம் பென்னில் உள்ள பிரே ஆங் இங் சாலை 13 இல், அரண்மனையின் வடக்கேயும், வேல் பிரீக் மேன் சதுக்கத்தின் மேற்குப் பக்கமாகவும் அமைந்துள்ளது. வளாகத்திற்கு பார்வையாளர்களின் நுழைவாயில் தெருக்கள் 13 மற்றும் 178ன் மூலையில் உள்ளது. அருங்காட்சியகத்தின் மேற்குப் பகுதியில் அரச கழக நுண்கலை பல்கலைக்கழகம் அமைந்துள்ளது. இந்த அருங்காட்சியகம் கம்போடிய கலாச்சாரம் மற்றும் நுண்கலை அமைச்சகத்தின் அதிகாரத்தின் கீழ் உள்ளது. கெமர் கோயில் கட்டிடக்கலையால் ஈர்க்கப்பட்ட அருங்காட்சியக கட்டிடங்கள் 1917-1924க்கும் இடையில் கட்டப்பட்டன. அருங்காட்சியகம் அதிகாரப்பூர்வமாக 1920இல் திறக்கப்பட்டது. மேலும் இது 1968இல் புதுப்பிக்கப்பட்டது. இந்த அருங்காட்சியகம் கம்போடியாவின் கலாச்சாரம் மற்றும் பாரம்பரியம் பற்றிய விழிப்புணர்வு, புரிதல் மற்றும் பாராட்டுதலை ஊக்குவிக்கிறது. அதன் பார்வையாளர்களுக்கு கல்வி மற்றும் ஊக்கத்தையும் அளிக்கிறது.
# கம்போடியாவின் தேசிய அருங்காட்சியகம்

## வரலாறு

கல் சிலை]]  
வரலாற்றாசிரியரும், கண்காணிப்பாளரும், எழுத்தாளருமான ஜார்ஜ் கிரோஸ்லியர் (1887-1945), பாரம்பரிய கம்போடிய கலைகள் மற்றும் கைவினைகளில் ஆர்வத்தின் மறுமலர்ச்சிக்கு ஊக்கமளிக்கும் சக்தியாக இருந்தார். மேலும், இன்று பாரம்பரியக் கட்டிடக்கலையாக இருக்கும் இந்தக் கட்டிடத்தை வடிவமைத்தவர். மேலும் இது அருங்காட்சியக அளவு தேவைகளைப் பூர்த்தி செய்வதற்காக குடியேற்றவிய பார்வையில் மறுபரிசீலனை செய்யப்பட்டது.  
புதிய அருங்காட்சியகத்திற்கான அடிக்கல் 1917 ஆகஸ்ட் 15 அன்று நாட்டப்பட்டது. ஏறக்குறைய இரண்டரை ஆண்டுகளுக்குப் பிறகு, முடிக்கப்பட்ட அருங்காட்சியகம் கம்போடியப் புத்தாண்டின் போது 1920 ஏப்ரல் 13 அன்று கம்போடிய அரசன், பிரான்சுவா-மரியஸ் பாடோயின், ஆட்சிப் பிரதிநிதியும் கம்போடிய கலைகளின் இயக்குநரும், அருங்காட்சியகத்தின் பாதுகாவலருமான எம். கிரோஸ்லியர் ஆகியோர் முன்னிலையில் திறக்கப்பட்டது.
சிலை]]
# கம்போடியாவின் தேசிய அருங்காட்சியகம்

## புகைப்படத் தொகுப்பு

- Jessup, Helen Ibbitson, et al. (2006). *Masterpieces of the National Museum of Cambodia.* Norfolk, CT: Friends of Khmer Culture. 112 pages. ,
- Khun, Samen (4th ed., revised 2013). *The New Guide to the National Museum—Phnom Penh.* Phnom Penh, Cambodia: Ariyathoar. 203 pages. (for availability, email: museum_cam@camnet.com.kh)
-
# கம்போடியாவின் தேசிய அருங்காட்சியகம்

## ஆதாரங்கள்

- Adapted, with permission, from National Museum of Cambodia
# மூருட்டு மலை

மூருட்டு மலையை ஏறுவதற்கான முதல் முயற்சி 1914-ஆம் ஆண்டில் சரவாக் மாநில அருங்காட்சியகத்தின் கண்காணிப்பாளராக இருந்த ஜான் கோனி மோல்டன் (*John Coney Moulton*) என்பவரால் மேற்கொள்ளப்பட்டது.
# மூருட்டு மலை

## வரலாறு

ஆனால் உணவுப் பற்றாக்குறை காரணமாக அவருடைய முதல் முயற்சி தோல்வி கண்டது. இருப்பினும் அவரின் வழிகாட்டிகளை, லுன் பாவாங் (*Lun Bawang*) எனும் ஒரு டயாக் இனத்தவர் கொலை செய்து விட்டதாகவும், அதனால் அந்த முயற்சி தோல்வி அடைந்ததாகவும் சொல்லப் படுகிறது.  
1920-இல் ஜான் கோனி மௌல்டனின் இரண்டாவது முயற்சி மேற்கொண்டார். மீண்டும் தோல்வி அடைந்தார்.
# மூருட்டு மலை

## வரலாறு

### விலங்கியல் நிபுணர் எரிக் ஜோபெர்க்

மூருட்டு மலையில் முதல் வெற்றிகரமான மலையேற்றம் 1922-ஆம் ஆண்டு அக்டோபர் மாதம் நடைபெற்றது. சுவீடன் நாட்டைச் சேர்ந்த விலங்கியல் நிபுணர் எரிக் ஜோபெர்க் (*Eric Mjöberg*) என்பவரால் மேற்கொள்ளப்பட்டது.  
அவர் அப்போது சரவாக் மாநில அருங்காட்சியகத்தின் கண்காணிப்பாளராக இருந்தார். மலையின் உச்சியில் ஆறு நாட்கள் தங்கினார். பல்வேறு விலங்குகள் மற்றும் தாவர இனங்களின் விவரங்களைச் சேகரித்தார். 1928-இல் சரவாக் அருங்காட்சியகத்தின் பதிவுகளில் அவரின் சேகரிப்புகள் ஆவணப் படுத்தப் பட்டன.
# சத்தர்பூர் சமஸ்தானம்

**சத்தர்பூர் இராச்சியம்** ( **Chhatarpur state**), இந்திய விடுதலைக்கு முன்னர் பிரித்தானிய இந்தியாவின் கீழிருந்த 562 சுதேச சமஸ்தானங்களில் ஒன்றாகும். இது தற்கால மத்தியப் பிரதேசம் மாநிலத்தின் புந்தேல்கண்ட் பகுதியில் உள்ள சத்தர்பூர் மாவட்டப் பகுதிகளைக் கொண்டிருந்தது. இதன் தலைநகரம் சத்தர்பூர் நகரம் ஆகும். 1901-ஆம் ஆண்டின் மக்கள் தொகை கணக்கெடுப்பின் படி, சர்த்தர்பூர் இராச்சியம் 2,927 சதுர கிலோ மீட்டர் பரப்பளவும், 10,029 மக்கள் தொகையும் கொண்டிருந்தது. இதன் ஆட்சியாளர்களுக்கு பிரித்தானிய இந்தியாவின் அரசு, 11 துப்பாக்கிக் குண்டுகள் முழுங்கி மரியாதை செய்தனர் .
# சத்தர்பூர் சமஸ்தானம்

## வரலாறு

சத்தர்பூர் இராச்சியம் 1785 ஆம் ஆண்டில் நிறுவப்பட்டது. புந்தேல்கண்ட் பகுதியின் புந்தேல இராஜபுத்திர குலத் தலைவர் சத்ராசலின் பெயரால் இந்த நகரம் பெயரிடப்பட்டது. மேலும் அவரது கல்லறை சத்தர்பூரில் அமைந்துள்ளது. இந்த அரசு 1785 ஆண்டு வரை அவரது பரம்பரையினரால் ஆட்சி செய்யப்பட்டது. அதே நேரத்தில் ராஜபுத்திரர்களின் பொன்வார் குலத்தினரால் சத்தர்பூர் கைப்பற்றப்பட்டது.மராத்தியப் பேரரசில் சிற்றரசாக இருந்த இராச்சியம், மூன்றாம் ஆங்கிலேய மராத்தியப் போருக்குப் பின்னர் 1818-ஆம் ஆண்டில், பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற சத்தர்பூர் இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது பிரித்தானிய இந்தியாவின் புந்தேல்கண்ட் முகமையின் கீழ் செயல்பட்டது. சத்தர்பூர் இராச்சிய மன்னர்களுக்கு பிரித்தானிய இந்தியா அரசு, 11 துப்பாக்கிக் குண்டுகள் முழுங்கி மரியாதை செய்தனர்.  
1947-இல் இந்திய விடுதலைக்குப் பின்னர், 1948 சுதேச சமஸ்தானங்களின் இணைப்பு ஒப்பந்தப்படி, 1950-ஆம் ஆண்டில் சத்தர்பூர் இராச்சியம், இந்தியாவின் விந்தியப் பிரதேசத்துடன் இணைக்கப்பட்டது. 1 நவம்பர் 1956 அன்று மொழிவாரி மாநில மறுசீரமைப்புச் சட்டத்தின் படி, சத்தர்பூர் இராச்சியப் பகுதிகள் புந்தேல்கண்ட் பகுதியில், மத்தியப் பிரதேசத்தின் சத்தர்பூர் மாவட்டத்தில் இணைக்கப்பட்டது.
==ஆட்சியாளர்கள்--
# சத்தர்பூர் சமஸ்தானம்

## வரலாறு

### மன்னர்கள்

- 1785-1816 குன்வர் சோன் ஷா (இறப்பு 1816)
- 1816–1854 பார்த்தாப் சிங் (இறப்பு 1854)
- 1854–1867 ஜகத் சிங் (பிறப்பு 1846 - இறப்பு 1867)
- 1867-1895 விஸ்வநாத் சிங் (பி. 1866 - இ. 1932)
# சத்தர்பூர் சமஸ்தானம்

## வரலாறு

### மகாராஜாக்கள்

- (4 மே 1649 - 20 டிசம்பர் 1731) மகாராஜா சத்ராசல்
- 1895-1932 விஸ்வநாத் சிங் (பிறப்பு 1866 - இறப்பு 1932)
- 1932-1947 பவானி சிங் (பிறப்பு 1921 - இறப்பு 2006)
# சத்தர்பூர் சமஸ்தானம்

## இதனையும் காண்க

- புந்தேல்கண்ட்
- புந்தேல்கண்ட் முகமை
- துணைப்படைத் திட்டம்
- சுதேச சமஸ்தானம்
- இந்திய மன்னராட்சி அரசுகளின் பட்டியல்
- சுதேச சமஸ்தானங்களின் இணைப்பு ஒப்பந்தம்
- வணக்கத்திற்குரிய சுதேச சமஸ்தானங்கள்
- தி இம்பீரியல் கெசட்டியர் ஆப் இந்தியா
# டாக்டர். பி. ஆர். அம்பேத்கர் பல்கலைக்கழகம், ஸ்ரீகாகுளம்

**டாக்டர். பி. ஆர். அம்பேத்கர் பல்கலைக்கழகம், ஸ்ரீகாகுளம்** (*Dr. B.R. Ambedkar University, Srikakulam*) என்பது இந்தியாவின் ஆந்திரப் பிரதேசத்தில் உள்ள ஸ்ரீகாகுளம் மாவட்டத்தில் எச்சர்லாவில் அமைந்துள்ள ஒரு மாநிலப் பல்கலைக்கழகம் ஆகும். இது 2008ஆம் ஆண்டு ஆந்திரப் பிரதேச அரசால் நிறுவப்பட்டது. இந்திய அரசியலமைப்புச் சட்டத்தின் தந்தை பி. ஆர். அம்பேத்கரின் நினைவாக இந்தப் பல்கலைக்கழகம் பெயரிடப்பட்டது.
# டாக்டர். பி. ஆர். அம்பேத்கர் பல்கலைக்கழகம், ஸ்ரீகாகுளம்

## வரலாறு

ஸ்ரீகாகுளத்தில் உள்ள டாக்டர் பி. ஆர். அம்பேத்கர் பல்கலைக்கழகம் 2008ஆம் ஆண்டு ஆந்திரப் பிரதேச அரசால் நிறுவப்பட்டது. எச்சர்லாவில் உள்ள ஆந்திரா பல்கலைக்கழக வளாக கல்வி நிறுவனம் மற்றும் ஸ்ரீகாகுளத்தில் உள்ள அனைத்து கல்லூரிகளும் இப்பல்கலைக்கழக கட்டுப்பாட்டில் உள்ளது. இப்பல்கலைக்கழக முதல் துணைவேந்தர் எஸ். வி. சுதாகர் ஆவார்.
# இலிம்பாங் பிரிவு

**இலிம்பாங் பிரிவு** (மலாய் மொழி: *Bahagian Limbang*; ஆங்கிலம்: *Limbang Division*) என்பது மலேசியா, சரவாக் மாநிலத்தில் ஒரு நிர்வாகப் பிரிவாகும். ஆங்கிலத்தில் டிவிசன் (*Division*) என்று அழைக்கிறார்கள்.  
மலேசியாவின் கிழக்கு மலேசியாவில் உள்ள சபா; சரவாக் மாநிலங்களில் **பிரிவு** என்பது ஒரு நிர்வாகப் பிரிவாகும். அந்த இரு மாநிலங்களிலும் ஒவ்வொரு பிரிவும் சிற்சில மாவட்டங்களாக (*Daerah*) பிரிக்கப்பட்டு நிர்வகிக்கப் படுகிறது.
# இலிம்பாங் பிரிவு

## பொது

இலிம்பாங் பிரிவின் பரப்பளவு 7,788 சதுர கிலோமீட்டர். சரவாக் மாநிலத்தின் காப்பிட் பிரிவு; மிரி பிரிவு மற்றும் பிந்துலு பிரிவு ஆகிய பிரிவுகளுக்குப் பிறகு, இலிம்பாங் பிரிவு நான்காவது பெரிய பிரிவு ஆகும்.
# இலிம்பாங் பிரிவு

## பொது

### இலிம்பாங் பிரிவு மாவட்டங்கள்

இலிம்பாங் பிரிவில் உள்ள மாவட்டங்கள்:  
- இலிம்பாங் மாவட்டம்
- லாவாசு மாவட்டம்
# இலிம்பாங் பிரிவு

## நிலவியல்

இலிம்பாங் பிரிவு புரூணை நாட்டை இரண்டாகப் பிரிக்கின்றது. இலிம்பாங் பிரிவின் மேற்கில் மேற்கு புரூணை; மற்றும் இலிம்பாங் மற்றும் லாவாசு மாவட்டங்களுக்கு நடுவில் தெம்புராங் மாவட்டம் உள்ளது.  
அதே நேரத்தில் இலிம்பாங் பிரிவின் லாவாசு மாவட்டமும்; தெம்புராங் மாவட்டமும்; மலேசியாவின் மற்றொரு மாநிலமான சபா மாநிலத்திற்கு இடையே அமைந்து உள்ளன.  
இந்தப் புவியியல் சூழ்நிலையினால், சாலை வழியாக லிம்பாங் பிரிவுக்குள் நுழைந்தாலும் அல்லது வெளியேறினாலும் குடியேற்றச் சோதனைகள் நடைபெறுகின்றன.
# இலிம்பாங் பிரிவு

## காட்சியகம்

**இலிம்பாங் பிரிவின் குடிநுழைவு, சுங்கத்துறை முத்திரைகளின் படங்கள்**
# தமிழக வட்டாரப் போக்குவரத்து அலுவலகப் பட்டியல்

இது இந்தியாவின் **தமிழக வட்டாரப் போக்குவரத்து அலுவலகப் பட்டியல்** ஆகும். வாகனப் பதிவுக்கான ஒதுக்கப்பட்ட குறியீடுகளும் அலுவலகங்களும் அட்டவணையில் கொடுக்கப்பட்டுள்ளன.
# தமிழக வட்டாரப் போக்குவரத்து அலுவலகப் பட்டியல்

## TN—Tamil Nadu தநா-தமிழ்நாடு
| TN-72V | வள்ளியூர் | அஅ | திருநெல்வேலி |  |
| TN-73 | இராணிப்பேட்டை | வபோஅ | இராணிப்பேட்டை |  |
| TN-73Z | அரக்கோணம் | அஅ | இராணிப்பேட்டை |  |
| TN-74 | நாகர்கோவில் | வபோஅ | கன்னியாகுமரி | தமிழ்நாடு அரசு போக்குவரத்துக் கழகம்-திருநெல்வேலி/ நாகர்கோவில் மண்டல பேருந்துகள் இங்கே பதிவு செய்யப்பட்டுள்ளன TN 74 N XXXX |
| TN-75 | மார்த்தாண்டம் | வபோஅ | கன்னியாகுமரி |  |
| TN-76 | தென்காசி | வபோஅ | தென்காசி |  |
| TN-76V | அம்பாசமுத்திரம் | அஅ | திருநெல்வேலி |  |
| TN-77 | ஆத்தூர் | வபோஅ | சேலம் |  |
| TN-77Z | வாழப்பாடி | அஅ | சேலம் |  |
| TN-78 | தாராபுரம் | வபோஅ | திருப்பூர் |  |
| TN-78M | உடுமலைப்பேட்டை | வபோஅ | திருப்பூர் |  |
| TN-79 | சங்கரன்கோவில் | வபோஅ | தென்காசி |  |
| TN-81 | திருச்சிராப்பள்ளி (கிழக்கு) | வபோஅ | திருச்சிராப்பள்ளி |  |
| TN-81Z | திருவெறும்பூர் | அஅ | திருச்சிராப்பள்ளி |  |
| TN-82 | மயிலாடுதுறை | வபோஅ | மயிலாடுதுறை |  |
| TN-82Z | சீர்காழி | அஅ | மயிலாடுதுறை |  |
| TN-83 | வாணியம்பாடி | வபோஅ | திருப்பத்தூர் |  |
| TN-83Y | ஆம்பூர் | அஅ | திருப்பத்தூர் |  |
| TN-83M | திருப்பத்தூர் | வபோஅ | திருப்பத்தூர் |  |
| TN-84 | ஸ்ரீவில்லிபுத்தூர் | வபோஅ | விருதுநகர் |  |
| TN-85 | குன்றத்தூர் | வபோஅ | காஞ்சிபுரம் |  |
| TN-86 | ஈரோடு (மேற்கு) | வபோஅ | ஈரோடு |  |
| TN-87 | ஸ்ரீபெரும்புதூர் | வபோஅ | காஞ்சிபுரம் |  |
| TN-88 | நாமக்கல் (தெற்கு) | வபோஅ | நாமக்கல் |  |
| TN-88Z | பரமத்தி வேலூர் | அஅ | நாமக்கல் |  |
| TN-90 | சேலம் (தெற்கு) | வபோஅ | சேலம் |  |
| TN-91 | சிதம்பரம் | வபோஅ | கடலூர் |  |
| TN-91Y | நெய்வேலி | அஅ | கடலூர் |  |
| TN-91Z | விருத்தாசலம் | அஅ | கடலூர் |  |
| TN-92 | திருச்செந்தூர் | வபோஅ | தூத்துக்குடி |  |
| TN-93 | மேட்டூர் | வபோஅ | சேலம் |  |
| TN-94 | பழனி | வபோஅ | திண்டுக்கல் |  |
| TN-94Z | ஒட்டன்சத்திரம் | அஅ | திண்டுக்கல் |  |
| TN-95 | சிவகாசி | வபோஅ | விருதுநகர் |  |
| TN-96 | கோவில்பட்டி | வபோஅ | தூத்துக்குடி |  |
| TN-97 | ஆரணி | வபோஅ | திருவண்ணாமலை |  |
| TN-97Z | செய்யார் | அஅ | திருவண்ணாமலை |  |
| TN-99 | கோயம்புத்தூர் (மேற்கு) | வபோஅ | கோயம்புத்தூர் | } |
குறிப்பு  
- வபோஅ: வட்டார போக்குவரத்து அலுவலகம்  
- அஅ: வட்டார போக்குவரத்து அலுவலகத்திற்கான அலகு அலுவலகம்
# கசவு

**கசவு** (Kasavu) என்பது ஒரு மென்மையான, வெள்ளை நிற, கைத்தறி பருத்தி துணியாகும். இது தென்னிந்திய மாநிலம் கேரளாவை பூர்விகமாக கொண்டது.
# கசவு

## தோற்றம்

அசல் கசவு துணி பருத்தி நூலில் இருந்து கையால் நெசவு செய்யபடுகிறது. இதன் சரிகை தங்க இழைகளால் செய்யப்படுகிறது .பௌத்த சகாப்தத்திற்கு முந்தையது எனவும் நம்பப்படுகிறது மேலும் கேரள மாநிலத்தவர்களான மலையாளிகளால் அணியப்படுகிறது. பண்டிகைகளின்போதும் , நடனங்கள், மற்றும் திருமணங்களின் போதும் ஆண்கள், பெண்கள் இருவராலும் அணியப்படுகிறது. விஷு பண்டிகையின் போது, விஷுக்கனி (விளக்கு) அருகே செல்வம் மற்றும் செழிப்புக்கான அடையாளமாக புத்தம் புதிய கசவு துணியை வைப்பது பாரம்பரிய வழக்கமாக இருந்து வருகின்றது . மோகினியாட்டம் போன்ற நடன நிகழ்ச்சிகளின் போது, பங்கேற்பாளர்கள் மட்டுமே கசவு ஆடைகளை அணிவார்கள். கைகொட்டிகளி அல்லது திருவாதிரகாளி  போன்ற நடனங்களில் பெண் கலைஞர்கள் கசவு புடவை மற்றும் பாரம்பரிய சிவப்பு ரவிக்கைகளை அணிந்து கொள்கின்றனர்.
# கசவு

## இடம்

முதலில் கேரளாவில் இருந்து வந்தாலும், காலப்போக்கில் *கசவு* இந்தியா முழுவதும் பரவியுள்ளது, குறிப்பாக தென்னிந்திய மாநிலங்களான தமிழ்நாடு, கர்நாடகா, ஆந்திரப் பிரதேசம் மற்றும் தெலுங்கானா வரை பரவியது. *கேரளாவில் முழுக்க முழுக்க கசவு* துணி தயாரிப்பதற்காகவே அர்ப்பணிக்கப்பட்ட கிராமங்கள் உள்ளன. அவற்றுள் குறிப்பிடத்தக்கது திருச்சூருக்கும் பாலக்காடுக்கும் இடையில் அமைந்துள்ள ஒட்டப்பாலம் அருகே உள்ள குத்தாம்புள்ளி கிராமம் ஆகும். குத்தாம்புள்ளியில் உள்ள தேவாங்க செட்டியார் சமூக நெசவாளர்கள் 500 ஆண்டுகளுக்கு முன் கொச்சின் மகாராஜாவால் கர்நாடகாவில் இருந்து அழைத்து வரப்பட்டனர். முழு கிராம மக்களும் *கசவு* துணியை உருவாக்கி, தங்கள் பொருட்களை ஒன்றாக சேகரித்து, ஒரு மையப்படுத்தப்பட்ட, கூட்டு சந்தை மூலம் விற்கிறார்கள்.
# கசவு

## நவீன *கசவு*

பாரம்பரிய முண்டு-வேஷ்டி காலப்போக்கில் பரிணாம வளர்ச்சியடைந்தது . பெண்கள் அசல் இரண்டு துண்டு ஆடையை விட ஒற்றை துண்டு சேலையை அணிய விரும்புகிறார்கள். மேலும், அசல் ஆடைகள் தூய தங்க சரிகைகளை கொண்டிருகின்றது, அதேசமயம் புதிய பதிப்புகளில் தங்கத்துடன் சிவப்பு, பச்சை, ஆரஞ்சு போன்ற நிறங்கள் உள்ளன, அவை மிகவும் கவர்ச்சிகரமானதாக இருக்கின்றது . விசைத்தறிகள் , கைத்தறிகளுக்குப் பதிலாக இயந்திரத்தால் செய்யப்பட்ட துணியானது அசலில் இருந்து வேறுபடுகிறது, இருப்பினும் அவை மொத்த அளவில் உற்பத்தி செய்வதற்கு மலிவானவை.
# இப்பிசு

**இப்பிசு** (*Hippeis*, , ஒருமை ἱππεύς, *ஹிப்பியஸ்* ) என்பது குதிரைப்படைக்கான கிரேக்க சொல் ஆகும். பண்டைய ஏதெனியன் சமுதாயத்தில், *சோலனின்* அரசியல் சீர்திருத்தங்களுக்குப் பிறகு, இப்பிசு என்ற பிரிவினர் நாட்டின் நான்கு சமூக வகுப்புகளில் இரண்டாவது உயர்ந்த பிரிவினராக ஆயினர். இது குறைந்தபட்சம் 300 மெடிம்னோய் அல்லது அதற்கு இணையான ஆண்டு வருமானம் கொண்ட ஆடவர்களால் ஆனது. செல்வர் ஆட்சி அரசியலமைப்பின் படி ஒரு சராசரி குடிமகனின் ஆண்டு வருமானம் 200 மெடிம்னோய்களுக்கு குறைவாக இருந்தது. இதில் 300 மெடிம்னோய்களை ஈட்டிய ஆண்களுக்கு தங்கள் பணியில் ஒரு போர் குதிரையை வாங்கி பராமரிக்கும் வசதியை அளித்தது.  
இந்த வகுப்பாருக்கு ஒத்தவர்களாக உரோமானிய ஈக்விட்ஸ் (குதிரைச்சவாரி) மற்றும் இடைக்கால வீரத்திருத்தகைகள் இருந்தனர்.
# இப்பிசு

## ஆரம்பகால வடிவங்கள்

எசுபார்த்தாவில், *இப்பியசு* மரியாதைக்குரிய அரச காவலராக இருந்தனர். அதில் முப்பது வயதுக்குட்பட்ட 300 எசுபார்த்தன் இளைஞர்கள் இருந்தனர். அவர்கள் மன்னரின் மெய்க்காப்பகத்தில் அதிக ஆயுதம் ஏந்திய காலாட்படை வீரர்களாக பணியாற்றினர். கிமு 5 ஆம் நூற்றாண்டில் கிரேக்க-பாரசீகப் போருக்குப் பிறகு ஏதெனியன் குதிரைப்படை உருவாக்கப்பட்டது. இது முதலில் 300 வீரர்களைக் கொண்டிருந்தது. ஏதென்சின் பொற்காலத்தைத் தொடர்ந்து இது 1,200 வீரர்களாக அதிகரித்தது. இதில் 200 ஏற்ற வில்லாளிகள் (ஹிப்போடோக்சாடே) மற்றும் 1,000 ஏதெனியன் குடிமக்கள் இருந்தனர். *இப்பியசு* அமைதிக் காலங்களில் பொது விழாக்களிலும் ஊர்வலங்களில் கலந்து கொண்டனர். குதிரைப்படை நல்ல நிலையில் இருப்பதைக் கண்காணிப்பதும், புதிய உறுப்பினர்களின் உபகரணங்கள் மற்றும் தகுதி குறித்து ஆய்வு செய்வதும் பூலியின் அவையின் கடமையாக இருந்தது.
)]]
குதிரை வீரர்களின் எண்ணிக்கையானது நகர அரசுகளின் குடிமக்கள் அவையால் தீர்மானிக்கப்பட்டது. ஒவ்வொரு குதிரை வீரரும் சேரும் போது உபகரணப் பணத்தையும் ஒரு குதிரைப்பாகன் மற்றும் இரண்டு குதிரைகளை வைத்திருப்பதற்கான மானியத்தையும் பெற்றனர். இது அரசின் வருடாந்திர மானியமாக வழங்கப்பட்டது.
# இப்பிசு

## ஆரம்பகால வடிவங்கள்

### எசுபார்த்தாவின் குதிரைப்படை

காலாட்படையுடன் ஒப்பிடும் போது, நீண்ட காலமாக புறக்கணிப்பட்டுவந்த குதிரைப்படை அமைப்பு கிமு 424 இல் உருவாக்கப்பட்டது. பணக்காரர்கள் குதிரைகள், உபகரணங்கள் மற்றும் கவசங்களை மட்டுமே வழங்க வேண்டியிருந்தது; போரின் போது, ஹோப்லைட்டுகளாக சேவைக்கு தகுதியற்றவர்கள் என்று கருதப்பட்டவர்கள் குதிரைப்படைக்கு வரவழைக்கப்பட்டு எந்த பூர்வாங்க பயிற்சியும் இல்லாமல் அனுப்பப்பட்டனர். பிற்காலத்தில், ஒவ்வொரு ஹாப்லைட் *மோராவிற்கும்* 60 குதிரைப்படைகள் ஒதுக்கப்பட்டதாகத் தெரிகிறது. கூலிப்படையை சேர்ப்பதன் மூலமும், கூட்டாளிகளை தங்கள் படைகளில் அறிமுகப்படுத்துவதன் மூலமும், எசுபார்த்தன்கள் இறுதியில் சிறந்த குதிரைப்படையைப் பெற்றனர்.
# இராசேந்திர அர்லேகர்

**இராசேந்திர அர்லேகர்** (*Rajendra Arlekar*) என்பவர் தற்போதைய மற்றும் 23 வது கேரள மாநில ஆளுநராக உள்ளார். இவர் பீகார் மற்றும் இமாச்சலப் பிரதேசம் மாநிலங்களின் முன்னாள் ஆளுநர் ஆவார். இவர் கோவா அரசாங்கத்தில் அமைச்சராகவும் , கோவா சட்டப் பேரவையின் முன்னாள் சபாநாயகராகவும் இருந்தார். இவர் பாரதிய ஜனதா கட்சியின் தலைவர்களுள் ஒருவர் ஆவார்.
# இராசேந்திர அர்லேகர்

## அரசியல் வாழ்க்கை

அர்லேகர் தனது குழந்தைப் பருவத்திலிருந்தே ராஷ்ட்ரிய ஸ்வயம்சேவக் சங்கத்துடன் தொடர்புடையவர். 1989ல் பாரதிய ஜனதா கட்சியில் சேர்ந்தார். 1980களிலிருந்து கோவா பாஜகவின் தீவிர உறுப்பினராக இருந்து வருகிறார். பின்வரும் பல்வேறு பதவிகளை பாஜகவில் வகித்துள்ளார்: பொதுச் செயலாளர், பாரதிய ஜனதா கட்சி, கோவா பிரதேசம். தலைவர், கோவா தொழில் வளர்ச்சிக் கழகம். தலைவர், கோவா மாநில பட்டியல் சாதியினர் மற்றும் பிற பிற்படுத்தப்பட்டோர் நிதி மேம்பாட்டுக் கழகம். பொதுச் செயலாளர், பாரதிய ஜனதா, கோவா. தெற்கு கோவா தலைவர், பாரதிய ஜனதா கட்சி.  
2014-ல் மனோகர் பாரிக்கர் மத்திய பாதுகாப்பு அமைச்சராகப் பதவியேற்றபோது, அர்லேகர் அடுத்த முதலமைச்சராகப் பரிசீலிக்கப்பட்டார், ஆனால் அதற்குப் பதிலாக லக்ஷ்மிகாந்த் பர்சேகரை அடுத்த முதலமைச்சராகக் கட்சி தேர்வு செய்தது.  
கோவா சட்டப் பேரவையைக் காகிதமில்லாததாக மாற்றிய பெருமைக்குரியவர், அவ்வாறு செய்த முதல் மாநில சட்டமன்றம். பின்னர் 2015-ல் அமைச்சரவை மாற்றத்தின் போது சுற்றுச்சூழல் மற்றும் வனத்துறை அமைச்சராக நியமிக்கப்பட்டார்.
# இராசேந்திர அர்லேகர்

## ஆளுநராக

இமாச்சலப்பிரதேச ஆளுநராக இருந்த பண்டாரு தத்தாத்ரேயா அரியானா ஆளுநராக நியமிக்கப்பட்டபோது, அர்லேகர் இமாச்சல பிரதேச ஆளுநராக நியமிக்கப்பட்டார். அர்லேகர் சூலை 13, 2021 முதல் இப்பதவியில் உள்ளார். பாஜக என்பது ஒவ்வொரு உறுப்பினரின் பணியும் அங்கீகரிக்கும் கட்சி என்று அர்லேகர் கூறினார்.
# சித்ரால் இராச்சியம்

**சித்ரால் இராச்சியம்** (*'Chitral state*) ( and ) 1947 இந்திய விடுதலைக்கு முன்னர் பிரித்தானிய இந்தியாவின் கீழிருந்த 562 சுதேச சமஸ்தானங்களில் ஒன்றாகும்.இதன் தலைநகரம் சித்ரால் நகரம் ஆகும். இந்த இராச்சியம் இந்து குஷ் மலையில் 7,708&nbsp;m (25,289&nbsp;ft) உயரத்தில் இருந்தது. இது தற்கால பாகித்தான் நாட்டின், ஆப்கானித்தான் எல்லைப்பகுதியில் அமைந்த கைபர் பக்துன்வா மாநிலத்தின் சித்ரால் மாவட்டப் பகுதிகளைக் கொண்டிருந்தது. இதன் ஆட்சியாளர்களுக்கு பிரித்தானிய இந்தியாவின் அரசு, 11 துப்பாக்கிக் குண்டுகள் முழுங்கி மரியாதை செய்தனர்.
# சித்ரால் இராச்சியம்

## வரலாறு

1320-இல் ராயீஸ் வம்சத்தவர்களால் நிறுவப்பட்ட சித்ரால் இராச்சியம், பின்னர் 1571-ஆம் ஆண்டு முதல் கடூர் வம்சத்தவர்களால் ஆளப்பட்டது. 1885-ஆம் ஆண்டில், பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற சித்ரால் இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது பிரித்தானிய இந்தியாவின் வடமேற்கு எல்லைப்புற மாகாணத்தில் செயல்பட்டது. சித்ரால் இராச்சிய மன்னர்களுக்கு பிரித்தானிய இந்தியா அரசு, 11 துப்பாக்கிக் குண்டுகள் முழுங்கி மரியாதை செய்தனர்.
1947-இல் இந்திய விடுதலைக்குப் பின்னர், 1969-ஆம் ஆண்டில் சித்திரால் இராச்சியம் மேற்கு பாக்கித்தானில் உள்ள வடமேற்கு எல்லைப்புற மாகாணத்தில் அமைந்த சித்ரால் மாவட்டத்துடன் இணைக்கப்பட்டது. பின்னர் கைபர் பக்துன்வா மாகாணத்தில் சித்திரால் மாவட்டம் இணைக்கப்பட்ட பின்னர் 2018-ஆம் ஆண்டில் சித்ரால் மாவட்டம் மேல் சித்ரால் மாவட்டம் மற்றும் கீழ் சித்ரால் மாவட்டம் என இரண்டாகப் பிரிக்கப்பட்டது.
# சித்ரால் இராச்சியம்

## ஆட்சியாளர்கள்

கதோர் வம்ச ஆட்சியாளர்கள்:
1. இரண்டாம் ஷா அப்சல் 1838
1. மூன்றாம் முக்தார்ரம் ஷா கடோர் 1854
1. அமானுல் முல்க் 1856
1. அப்சல் உல் முல்க் 1892
1. செர் அப்சல் 1892
1. நிஜாம் உல் முல்க் மெக்தர் 1892
1. அமீர் உல் முல்க் 1895
1. சூஜா உல் முல்க் 1895
1. நசீர் உல் முல்க் 1936
1. முசாபர் உல் முல்க் 1943
1. சையிப் உர் ரகுமான் 1949
1. முகமது சையிப் உல் முல்க் நசீர் 1954
# சித்ரால் இராச்சியம்

## ஆட்சியாளர்கள்

### வடமேற்கு எல்லைப் பகுதி மன்னராட்சி அரசுகள்

1. அம்பு இராச்சியம் (Amb State)
1. தீர் இராச்சியம் (State of Dir)
1. புல்ரா இராச்சியம (Phulra princely state)
# சித்ரால் இராச்சியம்

## இதனையும் காண்க

- வடமேற்கு எல்லைப்புற மாகாணம் (1901-2010)
- கைபர் பக்துன்வா மாகாணம்
- சித்ரால் தேசிய பூங்கா
- சித்ரால் அருங்காட்சியகம்
- துணைப்படைத் திட்டம்
- சுதேச சமஸ்தானம்
- இந்திய மன்னராட்சி அரசுகளின் பட்டியல்
- சுதேச சமஸ்தானங்களின் இணைப்பு ஒப்பந்தம்
- பிரித்தானிய இந்தியாவின் வணக்கத்திற்குரிய சுதேச சமஸ்தானங்கள்
- தி இம்பீரியல் கெசட்டியர் ஆப் இந்தியா
# சோலோனிய அரசியலமைப்பு

**சோலோனிய அரசியலமைப்பு** (*Solonian Constitution*) என்பது கிமு 6 ஆம் நூற்றாண்டின் தொடக்கத்தில் ஏதென்சுக்காக சோலோனால் உருவாக்கப்பட்டதாகும். சோலோனின் காலத்தில், மக்கள் பிரிவினருக்கிடையே ஏற்பட்ட கருத்து வேறுபாடுகளின் விளைவாக ஏதெனியன் அரசு கிட்டத்தட்ட துண்டு துண்டாகிவந்தது. திராகோவின் பழைய சட்டங்களைத் திருத்த அல்லது ஒழிக்க சோலன் விரும்பினார். அவர் குடிமை மற்றும் தனிநபர் வாழ்க்கை முழுவதையும் உள்ளடக்கிய சட்டங்களின் கோட்பாட்டை அறிவித்தார், அதன் நன்மையால் ஏற்பட்ட விளைவுகள் என்பது அவரது அரசியலமைப்பின் முடிவுக்குப் பிறகும் நீண்ட காலம் நீடித்தது.  
சோலனின் சட்ட சீர்திருத்தங்களின் படி, விவசாயிகளின் அனைத்து கடன்களும் தள்ளுபடி செய்யப்பட்டன. மேலும் கடனுக்காக அடிமையாக்கபட்டவர்கள் அனைவரும் விடுவிக்கப்பட்டனர். பண்ணையடிமை முறையில் வேளாண்மை செய்த *ஹெக்டெமோரோய்* ("ஆறில் ஒரு பங்கு தொழிலாளர்கள்") என்ற நிலையும் நீக்கப்பட்டது. இந்த சீர்திருத்தங்கள் *சீசாச்சியா* என்று அழைக்கப்பட்டன. சோலனின் அரசியலமைப்பானது, பிறப்பின் அடிப்படையை விட செல்வ நிலையை அரசியல் பதவிகளை வகிப்பதற்கான அளவுகோலாக மாற்றினார். அதன் மூலம் பழைய பிரபுத்துவத்தின் அதிகாரம் குறைத்தது, இது திமோக்ராட்டியா (செல்வர் ஆட்சி) எனப்படும் அமைப்பாகும். குடிமக்கள் தங்கள் நிலங்களில் செய்யும் உற்பத்தியின் அடிப்படையில் பென்டாகோசியோமெடிம்னோய், ஹிப்பிஸ், ஜீகிடே, தீட்ஸ் என்னும் நான்கு பிரிவினராக பிரிக்கப்பட்டனர். கீழவைக்கு மேல்முறையீடுகளை கேட்கும் உரிமை வழங்கப்பட்டது, மேலும் சோலோன் மேலவையையும் உருவாக்கினார். இவை இரண்டும் அரியோபகாகு பிரபுத்துவ அவையின் அதிகாரத்தைக் குறைக்கும் வகையில் அமைந்தன. சோலன் வைத்திருந்த கொடூரமான அரசியலமைப்பின் பகுதிகள் கொலை தொடர்பான சட்டங்கள் மட்டுமே ஆகும். அரசியலமைப்பு கவிதையாக எழுதப்பட்டது. அது அறிமுகப்படுத்தப்பட்டவுடன், சோலன் பத்து வருடங்கள் தன்னைத்தானே நாடுகடத்திக்கொண்டார். அதனால் அவர் ஒரு சர்வாதிகாரியாக அதிகாரத்தை கையில் எடுக்க ஆசைப்படவில்லை என்று காட்டினார்.
# சோலோனிய அரசியலமைப்பு

## வகுப்புகள்

### பெண்டாகோசியோமெடிம்னோய்

*பெண்டாகோசியோமெடிம்னி* அல்லது *பெண்டகோசியோமெடிம்னோய்* என்பவர்கள் உயர்நிலை குடிமக்களாக வகைப்படுத்தப்பட்டனர். அவர்களின் சொத்து அல்லது பண்ணையைக் கொண்டு ஆண்டுக்கு 500 மெடிம்னோஸ் (ஒரு மெடிம்னோஸ் என்பது தோராயமாக 71.16 லிட்டருக்கு சமம்) தானியத்தை (அல்லது அதற்கு சமமானவை) உற்பத்தி செய்யக்கூடியவர்கள். அவர்கள் ஏதென்சில் அரசாங்கத்தின் அனைத்து உயர் பதவிகளையும் பெற தகுதி பெற்றனர். இவை எல்லாம்:  
- 9 ஆர்கோன் மற்றும் பொருளாளர்கள்
- அரயோப்பாகு அவை (முன்னாள் அர்கோன்களாக)
- 400 பேரவை
- குடிமக்கள் அவை  
*பென்டாகோசியோமெடிம்னோய்* ஏதெனிய இராணுவத்தில் ஜெனரல்களாக பணியாற்ற முடியும்.
# சோலோனிய அரசியலமைப்பு

## வகுப்புகள்

### இப்பிசு

நான்கு சமூக வகுப்புகளில் ''இப்பியசு இரண்டாவது உயர்ந்த பிரிவாகும். அவர்களின் ஆண்டு வருவாய் குறைந்தபட்சம் 300 மெடிம்னோய் ( ஒரு மெடிம்னோய் என்பது தோராயமாக 71.16 லிட்டருக்கு சமம்) தானியம். அல்லது அதற்கு இணையான வருவாய் கொண்ட ஆடவர்களால் ஆனது.
# சோலோனிய அரசியலமைப்பு

## வகுப்புகள்

### சூகிடே

*சூகிடே* அல்லது **zeugitai** என்பது ஒரு ஆண்டுக்கு 200 மெடிம்னோய் ( ஒரு மெடிம்னோய் என்பது தோராயமாக 71.16 லிட்டருக்கு சமம்) தானியம். அல்லது அதற்கு இணையான வருவாயை தரக்கூடிய சொத்து அல்லது பண்ணையைக் கொண்டிருப்பவர் ஆவார். இந்தச் சொல்லானது "யோக்" என்பதற்கான கிரேக்க சொல்லிலிருந்து வந்ததாகத் தோன்றுகிறது. ஜுகிடே என்பது எருதுகளின் நுகத்தடியை வாங்கக்கூடிய மனிதர்கள் அல்லது ஃபாலன்க்ஸில் "ஒன்றாக இணைக்கப்பட்ட" மனிதர்கள்-அதாவது ஆண்கள் என்று நவீன அறிஞர்கள் முடிவு செய்ய வழிவகுத்தது. அவர்கள் தங்களுக்கு சொந்தமாக ஹாப்லைட் கவசத்தை வாங்க முடியக்கூடியவர்கள்.  
சூகிடே ஏதெனியன் இராணுவத்தில் அப்லைட்டுகளாக பணியாற்ற முடியும். அந்த வகையில் தன்னைத் தயார்படுத்திக்கொள்ள போதுமான பணம் இருப்பவர்கள். அதாவது வருடத்திற்கு 200 மெடிம்னோய் அல்லது அதற்கும் அதிகமாக பொருள் ஈட்ட முடிபவர்கள்.  
சோலனின் சீர்திருத்தங்களின் போது, சில சிறிய அரசியல் பதவிகளை வகிக்கும் உரிமை சூகிடேக்களுக்கு வழங்கப்பட்டது. அவர்களின் தகுதி நிலை பல ஆண்டுகளாக உயர்ந்தது; கி.மு. 457/6 இல் ஆர்கோன் பதவியை அடைவதற்கான உரிமை வழங்கப்பட்டது, மேலும் கி.மு. 5 ஆம் நூற்றாண்டின் பிற்பகுதியில் சில குழுக்கள் சிலவர் ஆட்சியை ஏற்படுத்த வேண்டும் என்று வாதிட்டனர். அதில் ஹாப்லைட் அந்தஸ்து அல்லது அதற்கு மேல் உள்ள அனைத்து ஆடவர்களும் உரிமை உள்ளளவர்களா இருக்கவேண்டும் எனப்படது. அத்தகைய ஆட்சி உண்மையில் கிமு 411 ஏதெனியன் புரட்சியின் போது நிறுவப்பட்டது.  
சூகிடேக்கள் ஏதெனிய அரசாங்கத்தின் சில பதவிகளுக்கு தகுதி பெற்றனர்:  
- 400 பேரவை
- அரசின் கீழ் நிலை அலுவலகங்கள்
- குடிமக்கள் அவை
- கிமு 457/6 இல், ஆர்கோன் உறுப்பினர் பதவி வகிக்கும் தகுதி வழங்கப்பட்டது
# சோலோனிய அரசியலமைப்பு

## வகுப்புகள்

### தீட்சு

*தீட்சு* ( , *thêtes*) குடிமக்களில் மிக அடித்தட்டு சமூக வகுப்பினர். *தீட்சுகள்* கூலிக்கு வேலை செய்பவர்கள் அல்லது ஆண்டு வருமானமாக 200 மெடிம்னோய் தானித்துக்கும் (அல்லது அதற்கு சமமான) வருவாய் உள்ளவர்கள். இந்த வேறுபாடு கிமு 594/593 க்கு முந்தைய காலத்திலிருந்து கிமு 322 வரை நீடித்தது. தீட்சுகள் சூகிடே என தகுதி பெறாத குடிமக்கள் என வரையறுக்கப்பட்டது. சோலோனிய சீர்திருத்தங்களுக்கு முன்னரே தீட்சுகள் இருந்திருக்கலாம். அவர்கள் எக்லேசியாவில் (ஏதெனியன் அவை) பங்கேற்கலாம், மேலும் எலியாயாவின் கீழவையில் பணியாற்றும் நீதிபதியாக இருக்கலாம், ஆனால் பூலி அவையில் பணியாற்றவோ அல்லது அதில் நீதிபதிகளாக பணியாற்றவோ அனுமதிக்கபடவில்லை.  
கிமு 460-450 இல் எபியால்ட்டீஸ் மற்றும் பெரிக்கிள்சின் சீர்திருத்தங்களின் வழியாக, அரசு அலுவலகத்தில் பணிபுரிய தீட்டுகளுக்கு அதிகாரம் வழங்கப்பட்டது.  
லாமியன் போரில் ஏதெனியன் தோல்விக்குப் பிறகு 12,000 தீட்டுகள் உரிமை மறுக்கப்பட்டு நகரத்திலிருந்து வெளியேற்றப்பட்டனர். இதில் அனைத்து தீட்சுகளும் வெளியேற்றப்பட்டார்களா அல்லது ஏதென்சை விட்டு வெளியேற்றப்பட தீட்சுகள் போக, மீதமுள்ள தீட்சுகள் தொடர்ந்து தங்கினார்ளா என்பது குறித்து அறிஞர்களிடையே விவாதம் உள்ளது.
# சிரியசு

**சிரியசு** என்பது இரவு வானில் தெரியும் விண்மீன்களில் மிகவும் பொலிவு மிக்கது. தோற்ற ஒளியளவு −1.46 கொண்ட இவ்விண்மீன், கானிசு மேஜர் என்ற விண்மீன் தொகுதியின் பொலிவுமிக்க விண்மீனாகும் (<math>\alpha</math> Canis Major). ஓரியன் விண்மீன் தொகுதிக்கு அருகில் காணப்படும் இது, இரும விண்மீன் அமைப்பின் ஓர் அங்கமாகும். சிரியசு A என்றும் அழைக்கப்படும் இவ்விண்மீனுடன் சேர்ந்து காணப்படும் மற்றொரு விண்மீனான சிரியசு B, ஒரு வெண்குறுளை மீனாகும். சிரியசு Bன் அளவு புவியைக் காட்டிலும் சிறியதாக இருப்பதால், திறன் வாய்ந்த தொலைநோக்கிகளின் உதவியுடன் மட்டுமே இதைக் காண இயலும்.
# ஜாபூவா சமஸ்தானம்

**ஜாபூவா சமஸ்தானம்** (**Jhabua State**), இந்திய விடுதலைக்கு முன்னர் பிரித்தானிய இந்தியாவின் கீழிருந்த 562 சுதேச சமஸ்தானங்களில் ஒன்றாகும். இது தற்கால இந்தியாவின் மத்தியப் பிரதேசம் மாநிலத்தின் கிழக்கில் உள்ள ஜாபூவா மாவட்டப் பகுதிகளைக் கொண்டிருந்தது. இதன் தலைநகரம் ஜாபூவ நகரம் ஆகும். 1901-ஆம் ஆண்டின் மக்கள் தொகை கணக்கெடுப்பின் படி, ஜாபூவா இராச்சியம் 3460 சதுர கிலோ மீட்டர் பரப்பளவும், 80,889 மக்கள் தொகையும், ரூபாய் 1,10,000 ஆண்டு வருமானம் கொண்டிருந்தது. இதன் ஆட்சியாளர்களுக்கு பிரித்தானிய இந்தியாவின் அரசு, 11 துப்பாக்கிக் குண்டுகள் முழுங்கி மரியாதை செய்தனர்.  
1947-இல் இந்திய விடுதலைக்குப் பின்னர் 1956-ஆம் ஆண்டில் ஜாபூவா இராச்சியத்தை மத்திய பாரதம் மாநிலத்துடன் இணைக்கப்பட்டது. 1 நவம்பர் 1956 அன்று மொழிவாரி மாநில மறுசீரமைப்புச் சட்டத்தின் படி, ஜாபூவா இராச்சியப் பகுதிகளை மத்தியப் பிரதேசம் மாநிலத்துடன் இணைக்கப்பட்டது.
# ஜாபூவா சமஸ்தானம்

## வரலாறு

ஜாபூவா இராச்சியத்தை 1584-ஆம் ஆண்டில் கேசவ தாஸ் எனும் இராசபுத்திர குலத்தின் ரத்தோர் வம்ச மன்னரால், அக்பரின் ஆதரவுடன் நிறுவப்பட்டது. பின்னர் மராத்தியப் பேரரசில் சிற்றரசாக இருந்த ஜாபூவா இராச்சியம், மூன்றாம் ஆங்கிலேய மராத்தியப் போருக்குப் பின்னர் 1818-ஆம் ஆண்டில், பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற ஜாபூவா இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். ஜாபூவா இராச்சியம் மால்வா முகமையின் கீழ் பம்பாய் மாகாணத்தின் கீழிருந்தது. ஜாபூவா இராச்சிய மன்னர்களுக்கு பிரித்தானிய இந்தியா அரசு, 11 துப்பாக்கிக் குண்டுகள் முழுங்கி மரியாதை செய்தனர்.  
1947-இல் இந்திய விடுதலைக்குப் பின்னர் 1956-ஆம் ஆண்டில் ஜாபூவா இராச்சியத்தை மத்திய பாரதம் மாநிலத்துடன் இணைக்கப்பட்டது. 1 நவம்பர் 1956 அன்று மொழிவாரி மாநில மறுசீரமைப்புச் சட்டத்தின் படி, ஜாபூவா இராச்சியப் பகுதிகளை மத்தியப் பிரதேசம் மாநிலத்துடன் இணைக்கப்பட்டது. 1 நவம்பர் 1956 அன்று மொழிவாரி மாநில மறுசீரமைப்புச் சட்டத்தின் படி, ஜாபூவா இராச்சியம் மத்தியப் பிரதேசம் மாநிலத்தின் ஜாபூவா மாவட்டத்தில் இணைக்கப்பட்டது.
# ஜாபூவா சமஸ்தானம்

## வரலாறு

### ஆட்சியாளர்கள்

ஜாபூவா இரச்சியம் இராசபுத்திர குலத்தின் ரத்தோர் வம்ச மன்னர்களால் ஆளப்பட்டது. இம்மன்னர்களுக்கு பிரித்தானிய இந்தியா அரசு, பிரித்தானிய இந்திய அரசு 11 துப்பாக்கிக் குண்டுகள் முழுங்கி மரியாதை செய்தது.  
| 1607 – 1610 | கர்ண் சிங் |  |
| --- | --- | --- |
| 1610 – 1677 | மான் சிங் |  |
| 1677 – 1723 | குஷால் சிங் |  |
| 1723 – 1727 | அனூப் சிங் |  |
| 1727 – 1758 | சியோ சிங் |  |
| 1758 – 1770 | பகதூர் சிங் |  |
| 1770 – 1821 | பீம் சிங் |  |
| 1821 – 1832 | பிரதாப் சிங் |  |
| 1832 – 1840 | ரத்தன் சிங் |  |
| நவம்பர் 1841 – 1895 | கோபால் சிங் |  |
| 26 ஏப்ரல் 1895 – 1942 | உதய் சிங் |  |
| 1942 – 15 ஆகஸ்டு 1947&nbsp; | தலிப் சிங் | } |
# ஜாபூவா சமஸ்தானம்

## இதனையும் காண்க

- மால்வா முகமை
- மத்திய பாரதம்
- துணைப்படைத் திட்டம்
- சுதேச சமஸ்தானம்
- இந்திய மன்னராட்சி அரசுகளின் பட்டியல்
- சுதேச சமஸ்தானங்களின் இணைப்பு ஒப்பந்தம்
- * பிரித்தானிய இந்தியாவின் வணக்கத்திற்குரிய சுதேச சமஸ்தானங்கள்
- தி இம்பீரியல் கெசட்டியர் ஆப் இந்தியா
# திராகோ (சட்டம் செய்தவர்)

**திராகோ** (*Draco* (; , *Drakōn*; fl. c. கி.மு 7ஆம் நூற்றாண்டு) அல்லது திராகன் என்றும் அழைக்கப்படுபவர், பண்டைய கிரேக்கத்தில் ஏதென்சின் வரலாற்றில் முதலில் அறியப்பட்ட சட்டமியற்றி ஆவார். இவர் நடைமுறையில் இருந்த வாய்மொழிச் சட்டம் மற்றும் இரத்தத்துக்கு இரத்தம் ஆகியவற்றை நீதிமன்றத்தால் மட்டுமே நடைமுறைப்படுத்துவதற்கு ஏற்றதாக எழுதப்பட்ட சட்டமாக மாற்றினார். ஏதெனியன் குடிமக்களால் நகர அரசுக்கு சட்டத்தை உருவாக்குமாறு கோரப்பட்ட முதல் சனநாயக சட்டமியற்றி திராகோ ஆவார். ஆனால் திராகோ அவர்களின் கடுமையான தன்மை கொண்ட சட்டங்களை நிறுவுவார் என்று குடிமக்கள் எதிர்பார்க்கவில்லை. 19 ஆம் நூற்றாண்டிலிருந்து, டிராகோனியன் ( கிரேக்கம் : *δρακόντειος* *drakónteios)* என்ற பெயரடை கிரேக்கம், ஆங்கிலம், மற்றும் பிற ஐரோப்பிய மொழிகளில் இதேபோன்ற மன்னிக்க முடியாத விதிகள் அல்லது சட்டங்களைக் குறிக்கிறது.
# திராகோ (சட்டம் செய்தவர்)

## வாழ்க்கை

39வது ஒலிம்பியாடின் போது கிமு 622 அல்லது 621 இல், சட்டங்களை திராகோ இயற்றினார்.  
திராகோவின் வாழ்க்கையைப் பற்றி அதிகம் அறியப்படவில்லை. 10 ஆம் நூற்றாண்டின் பைசாந்தியன் கலைக்களஞ்சியமான சூடாவின் படி, கிரேக்கத்தின் ஏழு ஞானிகளின் காலத்திற்கு முந்தைய இவர் அட்டிகாவின் கிரேக்க பிரபுக்களைச் சேர்ந்தவராக இருக்கலாம் என்கிறது. ஏஜினிடன் அரங்கத்தில் இவர் இறந்ததைப் பற்றிய ஒரு நாட்டுப்புறக் கதையை சுதா விவரிக்கிறார் ஒரு பாரம்பரிய பண்டைய கிரேக்க கௌரவ நிகழ்ச்சியில், இவரது ஆதரவாளர்கள் "இவரது தலையில் பல தொப்பிகள் மற்றும் சட்டைகள் மற்றும் ஆடைகளை வீசினர், அதனால் இவர் மூச்சுத் திணறினார், மேலும் அதே அரங்கில் புதையூண்டார்." இவரது மரணம் பற்றிய உண்மைத் தகவல் இன்னும் தெளிவாகத் தெரியவில்லை, ஆனால் திராகோவை ஏதென்சிலிருந்து அண்டை தீவான ஏஜினாவுக்கு விரட்டப்பட்டார் என்பது அறியப்படுகிறது, அங்கு இவர் தனது எஞ்சிய வாழ்நாள் முழுவதும் கழித்தார்.
# திராகோ (சட்டம் செய்தவர்)

## கொடூரமான அரசியலமைப்பு

இவர் வகுத்த சட்டங்கள் ( - *தெஸ்மோய்* ) ஏதென்சின் எழுதப்பட்ட முதல் அரசியலமைப்பாகும். அவற்றை யாரும் அறியாமல் இருக்க, அவை மரத்தாலான பலகைகளில் - *axones),* பதிக்கப்பட்டன. அங்கு அவை கிட்டத்தட்ட இரண்டு நூற்றாண்டுகளாக நான்முக முக்கோணக ( - *kyrbeis* ) வடிவில் பாதுகாக்கபட்டன. பலகைகள் *ஆக்சோன்கள்* என்று அழைக்கப்பட்டன. ஒருவேளை அவற்றின் எந்தப் பக்கத்தையும் படிக்க பிரமிட்டின் அச்சில் சுழற்றபடுவதாக இருந்திருக்கலாம்.  
அரசியலமைப்பு பல புதுமைகளைக் கொண்டிருந்தது:  
- ஒரு குறிப்பிட்ட பிரிவினருக்கு மட்டும் தெரிந்த வாய்மொழிச் சட்டங்களுக்குப் பதிலாக, அனைத்து சட்டங்களும் எழுதப்பட்டன, இதனால் கல்வியறிவு பெற்ற குடிமக்களுக்கும் ( அநீதிகளுக்காக அரியோப்பாகு அவையிடம் முறையிடக்கூடிய ) அறியப்பட்டது: "திராகோவின் கீழ் உருவாக்கப்பட்ட அரசியலமைப்பு, முதல் சட்டங்கள் வரையப்பட்டன". ( அரிசுட்டாட்டில் : ஏதெனியன் அரசியலமைப்பு, பகுதி 5, பிரிவு 41 )
- சட்டங்கள் கொலை மற்றும் கைமோசக்கொலை வேறுபடுத்துகின்றன.  
சட்டங்கள் குறிப்பாக கடுமையாக இருந்தன. எடுத்துக்காட்டாக, கடன் கொடுத்தவனின் நிலையை விடத் தாழ்ந்தவனாக இருக்கும் எந்த கடனாளியும் அடிமைத்தனத்திற்கு தள்ளப்பட்டார். தாழ்ந்த வகுப்பைச் சேர்ந்த ஒருவரிடம் கடன்பட்டிருப்பவர்களுக்கு தண்டனை மிகவும் மென்மையாக இருந்தது. முட்டைக்கோஸ் திருடுவது போன்ற சிறிய குற்றங்களுக்கு கூட மரணதண்டனை விதிக்கப்பட்டது. திராகோனிய அரசியல் அமைப்பில் மரண தண்டனையை தாராளமாகப் பயன்படுத்துவதைப் பற்றி, புளூட்டாக் கூறுகிறார்: "பெரும்பாலான குற்றங்களுக்கு மரண தண்டனையை ஏன் நிர்ணயித்தீர்கள் என்று திராக்கனிடம் கேட்டதற்கு, இந்த சிறிய குற்றங்கள் அதற்கு தகுதியானவை என்று தான் கருதுவதாகவும், மேலும் முக்கியமான குற்றங்களுக்கு இதைவிட பெரிய தண்டனை இல்லை என்றும் பதிலளித்தார்" என்று கூறப்படுகிறது.  
கொலைச் சட்டத்தைத் தவிர, கிமு 6 ஆம் நூற்றாண்டின் முற்பகுதியில் சோலனால் இவரது அனைத்துச் சட்டங்களும் இரத்து செய்யப்பட்டன.
# திராகோ (சட்டம் செய்தவர்)

## கொலைச் சட்டம்

பல விவாதங்களுக்குப் பிறகு, கிமு 409 இல் கொலைச் சட்டம் உட்பட சட்டங்களைத் திருத்த ஏதெனியர்கள் முடிவு செய்தனர். கொலைச் சட்டம் மிகவும் துண்டு துண்டான கல்வெட்டாகும், ஆனால் கொலையாளியின் மீது வழக்குத் தொடுப்பது பாதிக்கப்பட்டவரின் உறவினர்களின் கையில் உள்ளது என்று கூறுகிறது. கல்வெட்டின் பாதுகாக்கப்பட்ட பகுதியின் படி, தற்செயலான கொலைகளுக்கு நாடுகடத்தப்படுதல் தண்டனையாக அளிக்கப்பட்டன.  
வேண்டுமென்றே செய்யப்பட்ட கொலைக்கான தண்டனையை திராகோவின் சட்டம் குறிப்பிடுகிறதா என்பது குறித்து தெளிவாக இல்லை. கிமு 409 இல், வேண்டுமென்றே செய்யப்பட்ட கொலைக்கு மரண தண்டனை விதிக்கப்பட்டது, ஆனால் டிராகோவின் சட்டம் தொடங்குகிறது, 'καὶ ἐὰμ μὲ 'κ [π]ρονοί[α]ς [κ]τ[εεει τνατ]αεγΆ]αεετ, மேலும் இதை மொழிபெயர்ப்பது கடினம். ஒரு சாத்தியமான மொழிபெயர்ப்பு, "ஒரு மனிதன் வேண்டுமென்றே இன்னொருவனைக் கொல்லாவிட்டாலும், அவன் நாடு கடத்தப்படுவான்" என்கிறது.
# திராகோ (சட்டம் செய்தவர்)

## நானூறுவர் பேரவை

ஏதெனிய சனநாயகத்தில் பெரும் பங்கு வகிக்கும் வகையில் பிற்கால அரசியலமைப்புகளில் உருவான அரியோபாகு அவையிலிருந்து வேறுபட்ட நாநூற்றுவர் அவையை திராகோ அறிமுகப்படுத்தினார். அரிஸ்டாட்டில், குறிப்பிடும்போது திராகோ சட்டங்களை எழுதும்போது, பதவிக்கான சரியான தகுதிகளை அமைத்தல் போன்றவை ஏற்கனவே உள்ள எழுதப்படாத ஏதெனியன் அரசியலமைப்பிலிருந்து பெற்று சட்டமியற்றினார் என்றார்.
# டாக்டர் என். டி. ஆர். சுகாதார அறிவியல் பல்கலைக்கழகம்

**டாக்டர் என். டி. ஆர். சுகாதார அறிவியல் பல்கலைக்கழகம்** (*Dr. NTR University of Health Sciences*-**NTUHS** ; IAST : *Ḍā.* *En. ஷி. ஆர். ஆரோக்யசாஸ்திர விஸ்வவித்யாலயமு*), என்பது, முன்னர் **ஆந்திரப் பிரதேச சுகாதார அறிவியல்** **பல்கலைக்கழகம்** என அழைக்கப்பட்டது. இது இந்தியாவின் ஆந்திரப் பிரதேசம் , விஜயவாடா நகரில் உள்ள ஒரு பொதுப் பல்கலைக்கழகம் ஆகும்.  
இதன் நிறுவனர் மற்றும் முதல் வேந்தருமான, முன்னாள் ஆந்திரப் பிரதேச முதல்வர் என். டி. ராமராவ் நினைவாகப் பெயரிடப்பட்டது.
# டாக்டர் என். டி. ஆர். சுகாதார அறிவியல் பல்கலைக்கழகம்

## வரலாறு

இந்தப் பல்கலைக்கழகம் ஆந்திரப் பிரதேச அரசால் **சுகாதார அறிவியல் பல்கலைக்கழகமாக** நிறுவப்பட்டது. இதனை ஏப்ரல் 9, 1986 அன்று மாநிலத்தின் அப்போதைய முதல்வராக இருந்த என். டி. ராமராவ் திறந்து வைத்தார். ராமராவ் பல்கலைக்கழகத்தின் முதல் வேந்தராக இருந்தார். ராமா ராவ் மரணத்தைத் தொடர்ந்து, அரசின் உத்தரவின்படி "சுகாதார அறிவியல்” பல்கலைக்கழகம் என்பது டாக்டர் என். டி. ஆர். பல்கலைக்கழகம் எனப் பிப்ரவரி 1998-ல் பெயரிடப்பட்டது. இப்பல்கலைக்கழகம் வெள்ளி விழாவை 2011 நவம்பர் 1 முதல் 3 வரை கொண்டாடியது.
# டாக்டர் என். டி. ஆர். சுகாதார அறிவியல் பல்கலைக்கழகம்

## வசதிகள்

நூலக வலையமைப்பில் இயங்கும் நூலகம் மற்றும் கணினி மையம் உள்ளது. ஆசிரியர்கள், தேர்வாளர்கள் மற்றும் பார்வையாளர்களுக்கான பல்வேறு வகை தங்குமிடங்களுடன் விருந்தினர் மாளிகை உள்ளது. தேர்விற்காகத் தனிப் பிரிவானது தனிப் பகுதியில் அமைக்கப்பட்டுள்ளது. இங்குச் சிறப்பு பாதுகாப்பு மின்னணு அணுகலைக் கட்டுப்பாடு முறையில் செயல்படுகிறது. இதனை அங்கீகரிக்கப்பட்ட ஊழியர்கள் மற்றும் பாதுகாப்பு அதிகாரிகளால் மட்டுமே செயல்படுத்த முடியும். உயிரியளவியல் அடிப்படையிலான மின்னணு வருகை முறையும் நிறுவன ரீதியாகச் செயல்படுத்தப்பட்டுள்ளது.
# டாக்டர் என். டி. ஆர். சுகாதார அறிவியல் பல்கலைக்கழகம்

## மாணவர் சேர்க்கை மற்றும் படிப்புகள்

இளநிலை மருத்துவம் மற்றும் பல் மருத்துவ படிப்புகளில் மாணவர் சேர்க்கை நீட் தேர்வு (தேசிய தகுதி நுழைவுத் தேர்வு) தரவரிசையின் அடிப்படையில் நடைபெறுகிறது. மருத்துவம் சார்ந்த பிற படிப்புகளுக்கு பொறியியல், விவசாயம், மருத்துவ பொது நுழைவுத்தேர்வு தரவரிசையின் அடிப்படையில் சேர்க்கை நடைபெறுகிறது.  
இப்பல்கலைக்கழகம் நவீன மருத்துவத்தில் பட்டதாரி மற்றும் முதுநிலைப் பட்டங்கள், பட்டயம் மற்றும் சிறப்பு மருத்துவ படிப்புகளை நடத்துகிறது. பல் அறுவை சிகிச்சை, செவிலியம், ஆயுர்வேதம், ஓமியோபதி மற்றும் யூனானி ஆகியவற்றில் பட்டதாரி மற்றும் முதுநிலை பட்டப் படிப்புகள்; இயற்கை மருத்துவம், உடலியக்க மருத்துவம் மற்றும் மருத்துவ ஆய்வக தொழில்நுட்பம் ஆகியவற்றில் முதுநிலை பட்டப் படிப்புகள், பயன்பாட்டு ஊட்டச்சத்தில் முதுநிலை படிப்பும் உள்ளன.  
பல்கலைக்கழகம் நிறுவப்பட்டதிலிருந்து இதனுடன் இணைந்த கல்லூரிகளின் எண்ணிக்கை இருபத்தி ஏழிலிருந்து 184ஆக உயர்ந்துள்ளது. பல்கலைக்கழகத்தால் வழங்கப்படும் பட்டங்கள் இந்திய மருத்துவ கழகம், இந்தியப் பல் மருத்துவ மன்றம், இந்திய மருத்துவ மத்திய மன்றம், மத்திய ஓமியோபதி மன்றம் மற்றும் இந்திய செவிலிய மன்றம் உள்ளிட்ட தொழில்முறை சட்ட அமைப்புகளால் அங்கீகரிக்கப்பட்டுள்ளன.
# டாக்டர் என். டி. ஆர். சுகாதார அறிவியல் பல்கலைக்கழகம்

## இணைவுபெற்ற நிறுவனங்கள்

### அரசுக் கல்லூரிகள்

- ஆந்திர மருத்துவக் கல்லூரி, விசாகப்பட்டினம்
- ஸ்ரீ வெங்கடேஸ்வரா மருத்துவக் கல்லூரி, திருப்பதி
- அரசு மருத்துவக் கல்லூரி, ஸ்ரீகாகுளம்
- அரசு மருத்துவக் கல்லூரி, அனந்தப்பூர்
- குண்டூர் மருத்துவக் கல்லூரி, குண்டூர்
- கர்னூல் மருத்துவக் கல்லூரி, கர்னூல்
- ராஜீவ் காந்தி மருத்துவ அறிவியல் நிறுவனம், ஓங்கோல்
- ராஜீவ் காந்தி மருத்துவ அறிவியல் நிறுவனம், கடப்பா
- ரங்கராய மருத்துவக் கல்லூரி, காக்கிநாடா
- சித்தார்த்தா மருத்துவக் கல்லூரி, விஜயவாடா
- ஏசி சுப்பா ரெட்டி அரசு மருத்துவக் கல்லூரி, நெல்லூர்
# டாக்டர் என். டி. ஆர். சுகாதார அறிவியல் பல்கலைக்கழகம்

## இணைவுபெற்ற நிறுவனங்கள்

### தனியார் கல்லூரிகள்

- அல்லூரி சீதாராம ராஜு மருத்துவ அறிவியல் நிறுவனம், ஏலுரு
- மகாராஜா மருத்துவ அறிவியல் நிறுவனம், விஜயநகரம்
- என்ஆர்ஐ மருத்துவ அறிவியல் நிறுவனம், விசாகப்பட்டினம்
- என்ஆர்ஐ மருத்துவக் கல்லூரி, குண்டூர்
- பிபி சித்தார்த்தா கலை மற்றும் அறிவியல் கல்லூரி, விஜயவாடா
- டாக்டர் பின்னம்மனேனி சித்தார்த்தா மருத்துவ அறிவியல் மற்றும் ஆராய்ச்சி அறக்கட்டளை, விஜயவாடா
- பாத்திமா மருத்துவ அறிவியல் நிறுவனம், கடப்பா
- காயத்ரி வித்யா பரிஷத் மருத்துவ தொழில்நுட்ப நிறுவனம், விசாகப்பட்டினம்
- ஜிஎஸ்எல் மருத்துவக் கல்லூரி, ராஜமுந்திரி
- கிரேட் ஈஸ்டர்ன் மருத்துவப் பள்ளி மற்றும் மருத்துவமனை, ஸ்ரீகாகுளம்
- கத்தூரி மருத்துவக் கல்லூரி மற்றும் மருத்துவமனை, குண்டூர்
- கோணசீமா மருத்துவ அறிவியல் மற்றும் ஆராய்ச்சி அறக்கட்டளை, அமலாபுரம்
- நாராயணா மருத்துவக் கல்லூரி, நெல்லூர்
- நாராயணா செவிலியர் கல்லூரி, நெல்லூர்
- நிம்ரா மருத்துவ அறிவியல் நிறுவனம், இப்ராஹிம்பட்டினம், கிருஷ்ணா மாவட்டம்
- ஸ்ரீ நாராயண செவிலியர் கல்லூரி, நெல்லூர்
- பிஇஎஸ் மருத்துவ அறிவியல் மற்றும் ஆராய்ச்சி நிறுவனம், குப்பம்
- சாந்தி ராம் மருத்துவக் கல்லூரி, நந்தியால்
- விஸ்வபாரதி மருத்துவக் கல்லூரி கர்னூல்
# டாக்டர் என். டி. ஆர். சுகாதார அறிவியல் பல்கலைக்கழகம்

## ஆய்விதழ்

பல்கலைக்கழகம் டாக்டர் என். டி. ஆர். சுகாதார அறிவியல் பல்கலைக்கழகத்தின் காலாண்டு ஆய்விதழ் ஒன்றை வெளியிடுகிறது. இது இலவச, திறந்த அணுகல் இதழாகவும் இணையத்திலும் அச்சிலும் கிடைக்கிறது. முதல் இதழ் 21 மார்ச் 2012 அன்று வெளியிடப்பட்டது.
# டாக்டர் என். டி. ஆர். சுகாதார அறிவியல் பல்கலைக்கழகம்

## துணைவேந்தர்கள்

1. கே.என்.ராவ் (1986-1988)
1. எல். சூர்யநாராயணா (1988-1994)
1. சி.எஸ்.பாஸ்கரன் (1994 - 1997)
1. ஜி.ஷாம்சுந்தர் (1997-2004)
1. ஆர். சாம்பசிவ ராவ் (2004-2007)
1. பி.வி.ரமேஷ் (2007-2007)
1. ஏ.வி.கிருஷ்ணம் ராஜு (2007-2010)
1. ஐ. வி. ராவ் (2010-2014)
1. டி.ரவி ராஜு (2014-2017)
1. சி.வி.ராவ் (2017-2019)
1. சியாம பிரசாத் பிஜிலம் (2019 முதல்)
# ருடால்ப் கிளாசியசு

**ருடால்ப் கிளாசியசு** (2 சனவரி 1822 - 24 ஆகத்து 1888), ஒரு செருமனி நாட்டுக் கணித இயற்பியலாளர். வெப்ப இயக்கவியலின் இரண்டாம் விதியின் அடிப்படை வடிவத்தையும் வெப்ப இயக்கவியல் என்ற அறிவியலின் அடிப்படைகளையும் கண்டறிந்தவர். 1865ல் சிதறம் என்ற கருத்தியலை முதன்முதலில் வெளியிட்டார். வேதி வெப்ப இயக்கவியல், வெப்ப இயக்கவியலின் முதல் மற்றும் இரண்டாவது விதி, கிளாசியசு கோட்பாடு, கிளாசியசு-கிளாபெய்ரான் தொடர்பு, வாயுக்களின் இயக்கவியற் கோட்பாடு மற்றும் பலவற்றில் இவரது பணி உள்ளது.
# நரசிங்கர் சமஸ்தானம்

குடும்பத்தினர்]]
**நரசிங்கர் சமஸ்தானம்** (**Narsinghgarh State**) இந்திய விடுதலைக்கு முன்னர் பிரித்தானிய இந்தியாவின் கீழிருந்த 562 சுதேச சமஸ்தானங்களில் ஒன்றாகும். இதன் தலைநகரம் *நரசிங்கர்* நகரம் ஆகும். இது தற்கால இந்தியாவின் மத்தியப் பிரதேச மாநிலத்தில் உள்ள ராஜ்கர் மாவட்டப் பகுதிகளைக் கொண்டிருந்தது. பிரித்தானிய இந்தியாவின் ஆட்சியில் மத்திய இந்திய முகமையின் கீழ் இருந்த போபால் முகமையில் நரசிங்கர் சமஸ்தானம் செயல்பட்டது. 1901-ஆம் ஆண்டில் நரசிங்கர் சமஸ்தானம் பரப்பளவும், ஆண்டு வருவாய் ரூபாய் 5,00,000 கொண்டிருந்தது.இதன் ஆட்சியாளர்களுக்கு பிரித்தானிய இந்தியாவின் அரசு, 11 துப்பாக்கிக் குண்டுகள் முழுங்கி மரியாதை செய்தனர். இந்திய விடுதலைக்குப் பின்னர், 1948-ஆம் ஆண்டில் நரசிங்கர் சமஸ்தானம் இந்தியாவுடன் இணைக்கப்பட்டது.
# நரசிங்கர் சமஸ்தானம்

## வரலாறு

இராஜபுத்திர குலத்தின் பார்மர் வம்சத்தின் போஜன் என்பவர் நரசிங்கர் இராச்சியத்தை 1681-ஆம் ஆண்டில் நிறுவினார். இது முன்னர் ராஜ்கர் சமஸ்தானத்தின் பகுதியாக இருந்தது. மூன்றாம் ஆங்கிலேய மராத்தியப் போருக்குப் முன்னர் வரை நரசிங்கர் இராச்சியம், இந்தூர் இராச்சியத்தின் சிற்றரசாக விளங்கியது. 1818-ஆம் ஆண்டில், பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற நரசிங்கர் இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது பிரித்தானிய இந்தியாவின் ஆட்சியில் மத்திய இந்திய முகமையின் கீழ் இருந்த 1947 இந்திய விடுதலைக்குப் பின்னர் சுதேச சமஸ்தானங்களின் இணைப்பு ஒப்பந்தப்படி நரசிங்கர் சமஸ்தானம் மத்திய பாரதம் மாநிலத்துடன் (1948–1956) இணைக்கப்பட்டது. 1 நவம்பர் 1956 அன்று மொழிவாரி மாநில மறுசீரமைப்புச் சட்டத்தின் படி, நரசிங்கர் சமஸ்தானம் மத்தியப் பிரதேசம் மாநிலத்துடன் இணைக்கப்பட்டது.
# நரசிங்கர் சமஸ்தானம்

## வரலாறு

### ஆட்சியாளர்கள்

நரசிங்கர் சமஸ்தான மன்னர்களுக்கு பிரித்தானிய இந்தியா அரசு, 11 துப்பாக்கிக் குண்டுகள் முழுங்கி மரியாதை செய்தனர்.
- 1872 - மார்ச் 1873 ஹன்வந்த் சிங்
- 1873 - ஏப்ரல் 1890 பிரதாப் சிங்
- 28 சூன் 1890 - 1896 மகதப் சிங்
- 1896 - 22 ஏப்ரல் 1924 அர்ஜுன் சிங்
- 23 ஏப்ரல் 1924 – 15 ஆகஸ்டு 1947 விக்ரம் சிங்
# நரசிங்கர் சமஸ்தானம்

## இதனையும் காண்க

- மத்திய பாரதம் – (1948–1956)
- துணைப்படைத் திட்டம்
- சுதேச சமஸ்தானம்
- இந்திய மன்னராட்சி அரசுகளின் பட்டியல்
- சுதேச சமஸ்தானங்களின் இணைப்பு ஒப்பந்தம்
- * பிரித்தானிய இந்தியாவின் வணக்கத்திற்குரிய சுதேச சமஸ்தானங்கள்
- தி இம்பீரியல் கெசட்டியர் ஆப் இந்தியா
# மத்திய இந்திய முகமை

மத்திய இந்திய முகமையின் அலுவலக வளாகம்]]  
**மத்திய இந்திய முகமை** (**Central India Agency**) பிரித்தானிய இந்தியாவின் முகமைகளில் ஒன்றாகும். 1854-ஆம் ஆண்டில் நிறுவப்பட்ட இந்த முகமையின் தலைமையிடம் இந்தூர் நகரம் ஆகும். 1881-ஆம் ஆண்டில் இம்முகமை 1,94,000 சதுர கிலோ மீட்டர் (74,904 சதுர மைல்) பரப்பளவும், 92,61,907 மக்கள் தொகையும் கொண்டிருந்தது.  
இம்முகமை மத்திய இந்தியாவில் உள்ள சுதேச சமஸ்தானங்களின் ஆட்சி அரசியலை மேற்பார்வையிடுவதுடன், ஆண்டு தோறும் சுதேச சமஸ்தானங்களிடமிருந்து திறை வசூலிப்பதாகும். இம்முகமையின் நிர்வாகி, பிரித்தானிய இந்தியாவின் தலைமை ஆளுநரின் கீழ் செயல்படுவார்.
# மத்திய இந்திய முகமை

## மத்திய இந்திய முகமையின் கீழ் உள்ள சிறிய முகமைகள்

1. புந்தேல்கண்ட் முகமை
1. பகேல்கண்ட் முகமை
1. குவாலியர் முகமை
1. மால்வா முகமை
1. போபால் முகமை
1. இந்தூர் முகமை
1. போபவார் முகமை
# மத்திய இந்திய முகமை

## இந்திய விடுதலைக்குப் பின்னர்

1947 இந்திய விடுதலைக்குப் பின்னர் மத்திய இந்திய முகமை கலைக்கப்பட்டது. 1948 சுதேச சமஸ்தானங்களின் இணைப்பு ஒப்பந்தப்படி, மத்திய இந்திய முகமையில் இருந்த சுதேச சமஸ்தானங்கள் இந்தியாவுடன் இணைக்கப்பட்டது. புந்தேல்கண்ட் முகமை மற்றும் பகேல்கண்ட் முகமையின் பகுதிகள் புதிதாக நிறுவப்பட்ட விந்தியப் பிரதேசம் மாநிலத்துடன் இணைக்கப்பட்டது. மால்வா முகமை, குவாலியர் முகமை மற்றும் இந்தூர் முகமைகளை புதிதாக நிறுவப்பட்ட மத்திய பாரதம் மாநிலத்துடன் இணைக்கப்பட்டது. போபால் முகமையை மட்டும் போபால் மாநிலத்துடன் இணைக்கப்பட்டது. 1 நவம்பர் 1956 அன்று மொழிவாரி மாநில மறுசீரமைப்புச் சட்டத்தின் படி, விந்தியப் பிரதேசம் மற்றும் மத்திய பாரதம் பகுதிகளை, புதிதாக நிறுவப்பட்ட மத்தியப் பிரதேசம் மாநிலத்துடன் இணைக்கப்பட்டது. பின்னர் மத்தியப் பிரதேச மாநிலத்திலிருந்து, 1 நவம்பர் 2000 அன்று சத்தீசுகர் மாநிலம் உருவாக்கப்பட்டது.
# மத்திய இந்திய முகமை

## இதனையும் காண்க

- பஞ்சாப் அரசுகள் முகமை
- இராஜபுதனம் முகமை
- கத்தியவார் முகமை
- பரோடா மற்றும் குஜராத் முகமை
- சூரத் முகமை
- ரேவா கந்தா முகமை
- மகி கந்தா முகமை
- துணைப்படைத் திட்டம்
- சுதேச சமஸ்தானம்
- இந்திய மன்னராட்சி அரசுகளின் பட்டியல்
- சுதேச சமஸ்தானங்களின் இணைப்பு ஒப்பந்தம்
- பிரித்தானிய இந்தியாவின் வணக்கத்திற்குரிய சுதேச சமஸ்தானங்கள்
- தி இம்பீரியல் கெசட்டியர் ஆப் இந்தியா
- மத்திய பாரதம்
- விந்தியப் பிரதேசம்
- புந்தேல்கண்ட்
- ரோகில்கண்ட்
- பகேல்கண்ட்
# பிரிங்கிட்

**பிரிங்கிட்** என்பது (மலாய்: *Peringgit*; ஆங்கிலம்: *Peringgit*); மலேசியா, மலாக்கா மாநிலத்தில், மத்திய மலாக்கா மாவட்டத்தில் அமைந்துள்ள ஒரு புற நகரம். மலாக்கா நகரில் இருந்து 2 கி.மீ. தொலைவில் அமைந்து உள்ளது.  
பிரிங்கிட் புறநகர்ப் பகுதிக்கு மிக அருகாமையில் உள்ள இடங்கள் புக்கிட் பாரு; பாச்சாங். பெரிங்கிட்டில், பல்வேறு அடிப்படை வசதிகளுடன், பொதுமக்களின் கவனத்தை ஈர்க்கும் கடைகள், வர்த்தக பகுதிகள் உள்ளன  
பெரிங்கிட்டிற்கு அருகில் புக்கிட் பெரிங்கிட் எனும் இடம் உள்ளது. அங்குதான் மலாக்கா முதலமைச்சரின் அதிகாரப்பூர்வ இல்லம் உள்ளது.  
’மலாக்கா சென்ட்ரல்’ எனும் ஒருங்கிணைந்த போக்குவரத்து மையம் இங்குதான் உள்ளது. தாமான் பெரிங்கிட் ஜெயா; மற்றும் தாமான் செம்பாக்கா எனும் வீட்டு மனைப் பூங்காவும் உள்ளன.
# ஸ்ரீ கிருஷ்ணதேவராயார் பல்கலைக்கழகம்

**ஸ்ரீ கிருஷ்ணதேவராயார் பல்கலைக்கழகம்** (*Sri Krishnadevaraya University*) என்பது இந்தியாவின் ஆந்திரப் பிரதேசத்தில் உள்ள அனந்தபூரில் உள்ள ஒரு பொதுப் பல்கலைக்கழகமாகும். இது 25 ஜூலை 1981-ல் நிறுவப்பட்டது. 16ஆம் நூற்றாண்டின் விஜயநகரப் பேரரசின் கற்றல் மற்றும் கலைகளின் புரவலரான ஸ்ரீ கிருஷ்ணதேவராயரின் நினைவாக இந்தப் பல்கலைக்கழகம் பெயரிடப்பட்டது.
# ஸ்ரீ கிருஷ்ணதேவராயார் பல்கலைக்கழகம்

## வரலாறு

இப்பல்கலைக்கழகம் 1968-ல் தொடங்கப்பட்ட ஸ்ரீ வெங்கடேஸ்வரா பல்கலைக்கழகத்தின் முந்தைய முதுகலை மையத்தின் ஒரு பகுதியாகும். பின்னர், 1976-ல், இந்த முதுகலை மையம் தன்னாட்சி நிலையை அடைந்தது. 1981 முதல் பல்கலைக்கழகமாகச் செயல்படத் துவங்கியது. இதன் முதல் இரண்டு தவணைகளுக்குத் துணைவேந்தர் பதவியினை எம். ஏ. பெல் (1981–87) வகித்தார்.  
1987-ல், ரூ. 1.2 கோடியில், பல்கலைக்கழக மானியக்குழுவின் நிதியுதவியுடன் ஸ்ரீ கிருஷ்ணதேவராயா நிர்வாகவியல் நிறுவனம் தொடங்கப்பட்டது. 1988-ல், முதலில் ஒரு ஒற்றையாட்சி நிறுவனமாக இருந்த பல்கலைக்கழகம், பின்னர் முழு அளவிலான இணைப்புப் பல்கலைக்கழகமாக மாறியது. ஸ்ரீ வெங்கடேஸ்வரா பல்கலைக்கழகத்தின் அதிகார வரம்பிற்கு உட்பட்ட நிறுவனங்களாக கர்னூலில் உள்ள முதுகலை மையம் 1993-ல் ஸ்ரீ கிருஷ்ணதேவராயா பல்கலைக்கழகத்தின் கீழ் மாற்றப்பட்டது. ஸ்ரீ கிருஷ்ணதேவராயா பல்கலைக்கழக பொறியியல் மற்றும் தொழில்நுட்பக் கல்லூரி 2006-ல் தொடங்கப்பட்டது.
# ஸ்ரீ கிருஷ்ணதேவராயார் பல்கலைக்கழகம்

## வளாகம்

நிலப்பரப்பில் கிராமப்புற சூழலில் அமைந்துள்ள, இப்பல்கலைக்கழகத்தில் அறிவியல் எந்திர மையம், மத்திய நூலகம், கணினி மையம், சுகாதார மையம், உடற்பயிற்சி கூடம், வெளிப்புற அரங்கம், கலையரங்கம் மற்றும் ஆய்வுத் துறைகள், ஆய்வகங்கள், வங்கி உள்ளிட்ட வசதிகளுடன் 24*7 தன்னியக்க வங்கி இயந்திரம், தங்கும் விடுதிகள் மற்றும் ஊழியர்களுக்கான குடியிருப்புகளும் உள்ளன.
# ஸ்ரீ கிருஷ்ணதேவராயார் பல்கலைக்கழகம்

## வசதிகள்

நூலகத்தில் 13,600 எண்ணிக்கையிலான தொகுதிகள் உள்ளன. ஒரு புத்தக வங்கி, *இன்ப்ளிப்* வலை வசதி மற்றும் பல்கலைக்கழக நூலகங்களுக்கான மென்பொருள் வசதியும் உள்ளது.  
ஸ்ரீ கிருஷ்ணதேவராயா பல்கலைக்கழகம் பல்கலைக்கழகத்தைத் தவிர இணைந்த கல்லூரிகள் மூலம் முனைவர், ஆய்வியல் நிறைஞர், முதுநிலை மற்றும் இளநிலை கலை/அறிவியல் படிப்புகளை வழங்கி வருகிறது.
# தயோலாக்டிக் அமிலம்

**தயோலாக்டிக் அமிலம்** (*Thiolactic acid*) என்பது HSCH<sub>2</sub>CO<sub>2</sub>H. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிம கந்தகச் சேர்மமான இதில் கார்பாக்சிலிக் அமில வேதி வினைக் குழுவும் தயோல் வேதி வினைக்குழுவும் ஒருங்கே இடம்பெற்றுள்ளன. கட்டமைப்பு ரீதியாக இது லாக்டிம் அமிலத்தை ஒத்துள்ளது. லாக்டிக் அமிலத்தில் இடம்பெற்றுள்ள OH இடப்பெயர்ச்சி செய்யப்பட்டு அவ்விடத்தில் SH இடம்பெற்றிருக்கிறது. தயோலாக்டிக் அமிலம் நிறமற்ற ஒரு எண்ணெயாகும்.  
தயோலாக்டிக் அமிலம் ஒரு காலத்தில் தலைமுடி அலங்காரப் பயன்பாடுகளில் பரவலாகப் பயன்படுத்தப்பட்டது. ஆனால் தயோகிளைக்காலிக் அமிலத்தை அடிப்படையாகக் கொண்ட வாய்ப்பாடுகள் இதன் பயன்பாட்டை குறைத்துள்ளன. தயோலாக்டிக் அமிலத்தைக் காட்டிலும் இதன் உப்புகள் நன்கு பயன்படுத்தப்படுகின்றன. தற்போது முக்கியமாக தலைமுடி நீக்குவதற்கு இது பயன்படுத்தப்படுகிறது.
# தயோலாக்டிக் அமிலம்

## இதையும் காண்க

- ஐதராக்சிபியூட்ரிக் அமிலம்